**Stjørna Idrettslag** (stiftet 3. desember 1932) er et idrettslag fra Stjørna på Fosen i Trøndelag. 

Stjørna er et allsidig idrettslag med tilbud innenfor både allidrett, fotball, basketball, friidrett, langrenn, hopp, skiskyting og svømming. Idrettslaget har tidligere hatt tilbud innenfor håndball, skøyter, sykling og bueskyting.

Stjørnas seniorlag i fotball for herrer spiller i 6. divisjon. Laget spiller sine hjemmekamper på Råkvåg stadion, også kalt Råkvåg gress eller gras.

Historie
--------

### Oppstart og krigstid (1932–1945)

Stjørna Idrettslag ble stiftet 3. desember 1932, og paragraf § 2 i lov for Stjørna Idrettslag lyder som følger: «Lagets formål er å fremme sund idrett og et godt kameratskap.» Idrettslaget hadde i starten et vidt spekter av idretter, men det var likevel langrenn og friidrett som var de dominerende. I 1938 ble det i samarbeid med Idrettslaget Fjellørnen bestemt at man skulle søke skikretsen om løyve til å arrangere turrennet Stjørnfjellrennet.

Utenfor idretten støttet idrettslaget folkebiblioteket med innkjøp av bøker – dette på tross av en heller dårlig økonomi. Vinteren 1940 ble det arrangert et skirenn med påfølgende fest til støtte for Finland i deres kamp mot Sovjet under Vinterkrigen.

### Etterkrigstid (1945–1960)

12. august 1945 ble den tradisjonsrike stafetten Stjørnastafetten arrangert for første gang. Siden har stafetten blitt arrangert omtrent hvert år, og er dermed et av Fosens eldste gjenværende idrettsarrangement. Det er dessuten Fosens eneste løpestafett.

Det første Stjørnfjellrennet ble arrangert først etter krigen, 20. mars 1949. Siden har Grønningen-brødrene vært blant deltakerne. Det ble laget lysløype på Mælan før nåværende lysløype på Haugamyran så dagens lys. I de senere årene har Stjørnfjellrennet hatt flere avlysninger på grunn av dårlige snøforhold.

Etter oppstarten var det lenge stor etterspørsel etter en idrettsbane i Sørfjorden. Planene idrettslaget hadde ble lagt på is da kommunen vedtok å bygge Mælan skole med tilhørende idrettsplass. Idrettsplassen ble imidlertid ikke bygget ferdig før langt inn i 1950-årene. I mellomtiden ble øyrene mellom Mælan og Husby brukt, men aktivitetene måtte tilpasses etter oversvømmelser som følge av flo.

### Sammenslåing og fotballbane (1960–1993)

Under storhetstiden på 1960- og 70-tallet var det flere sterke friidrettsutøvere i idrettslaget. 5. juli 1973 ble Råkvåg Idrettslag innlemmet i Stjørna, og utøvere fra Råkvåg og Selnes ble etterhvert sterkere representert i medlemsmassen. I 1979 deltok Stjørna med et lag i Holmenkollstafetten for første gang. I denne perioden var mellom- og langdistanseløperen Åge Frengen en av Trøndelags beste, mens i kast gjorde Anders Refsnes seg bemerket langt utover kretsnivå.

Fotballbanen på Råkvåg stadion sto ferdig på slutten av 70-tallet, og fotballen fikk etterhvert størst fokus med både aldersbestemte lag og seniorlag. Seniorlagene ble på grunn av fraflytting og spilleroverganger avviklet etter 1991-sesongen. Fra 1973 til 1993 hadde Stjørna i tillegg aldersbestemte jentelag i håndball.

### Bueskyting, basket og seniorfotball (1993–)

Grunnet minkende rekruttering av spillere, har det i nyere tid blitt gjennomført samarbeid med naboklubben HIL/Fevåg om diverse aldersbestemte lag på både gutte- og jentesiden.

Det har etterhvert også kommet nye idretter til. Utover 2000-tallet var det mye aktivitet i bueskyttergruppa, og utøvere fra Stjørna markerte seg med flere medaljer fra nasjonale mesterskap. Frank Bjørkvik og Ole Emil Enebakk har begge blitt kronet som norgesmestere i sine klasser.

1. oktober 2012 ble Stjørna Sailors Basketball Team etablert som en del av idrettslaget, og ble med det første basketballag fra Fosen. Laget har et ønske om å være en pådriver for oppstart av serie og turneringer for basket på halvøya.

Mot slutten av 2010-tallet har det vært en gryende interesse, både innen- og utenbygds, for å etablere et nytt seniorlag i fotballavdelingen. Budskapet i idrettslagets formålsparagraf om kameratskap har vært en viktig faktor for denne interessen. 1. november 2019 ble det, etter initiativ fra Ørjan Stormo, igjen startet opp et seniorlag for herrer i Stjørna. Ørjans far, Endre Stormo, ble utnevnt til det gjenoppståtte lagets første hovedtrener. Laget kommer til å starte seriespill i 2020 på det laveste nivået i det norske seriehierarkiet, som i Trøndelag vil bety 6. divisjon. Koronapandemien har ført til at comebacket etter 29 år uten seniorlag i regi av idrettslaget har blitt ytterligere utsatt.

Anlegg
------

Stjørna har lysløype for langrenn og hoppbakke på Haugamyra skianlegg. Tidligere Husbysjøen lysløype er nedlagt. Fotballkamper spilles på Råkvåg stadion, og det er planer om videre utbygging av garderobefasiliteter ved banen. Råkvåg stadion har tidligere hatt både hoppegrop og løpebane.

Support
-------

I anledning gjenopprettelsen av Stjørnas seniorlag, ble det 22. juli 2020 opprettet en supporterklubb kalt Stjørna Supporterklubb. Supportersangen *«Heia Stjørna»*, laget i regi av Stjørna Heimbrentslag, er også med på å ønske comebacket velkommen.

Drakt
-----

Stjørna spiller i oransje trøyer med svarte shorts og sokker. Nåværende draktleverandør er Puma. Bjugn Sparebank er hovedsponsor, mens andre sponsorer er blant annet Kepi Blanc AS, Fosen Brønnboring AS, Fosenskilt, Fosen Skalldyr, Din Rørlegger, Elpro og MonRadio.

Kjente utøvere
--------------

* Åge Frengen (1956–2009), norgesmester i terrengløp og med topplasseringer i Sør-Trøndelag Idrettskrets på bl.a. 3000 m og 5000 m.
* Gudleik Husby (1967–), maraton- og ultraløper som representerte Stjørna i starten av sin karriere. Han er sølv- og bronsemedaljør fra NM 100 km, i tillegg til å inneha en andreplass fra Oslo Maraton.
* Frank Bjørkvik (1990–), bueskytter. Vant flere NM-gull, under både utendørs og innendørs mesterskap.

Referanser
----------

1. ↑  Per Husby (2012). «Stjørna Idrettslag» (PDF). *Stjørna heimbygda vår, årshefte nr. 8 – 2012*: 15–19.
2. ↑  (no) «Tradisjonsstafett». ***Fosna-Folket.no***. 27. mai 2011. Besøkt 17. juli 2011. [*død lenke*]
3. ↑  (no) «Blir løyperekorden slått i år?». ***Fosna-Folket.no***. 17. mai 2018. Besøkt 5. februar 2020.
4. ↑  (no) «Stjørnas seniorlag gjør comeback». ***Tett på***. 18. august 2020. Arkivert fra originalen 28. september 2020. Besøkt 19. august 2020.
5. ↑  «Møteinnkalling. Utvalg: Hovedutvalg for oppvekst og kultur i Rissa Møtested: Rissa Rådhus Blåheia Møtedato: Tid: 08:00-12:00». Besøkt 5. februar 2020.
6. ↑  «Tidenes yngste kongepokalvinner» (PDF). *Buestikka*. 2006. Arkivert fra originalen (PDF) 9. juli 2016. Besøkt 6. februar 2020.
7. ↑  «Ole Emil Enebakk ble norgesmester i bueskyting i 2007» (PDF). *Medlemsblad for Stjørna Idrettslag*. 2007. Archived from the original on 11. april 2017. Besøkt 6. februar 2020. CS1-vedlikehold: Uheldig URL (link)
8. ↑  «Stjørna Sailors Basketball Team». Facebook. Besøkt 4. februar 2020.
9. ↑  «MonRadio». 8. november 2019. Besøkt 4. februar 2020.
10. ↑  (no) «Stjørnas seniorlag gjør comeback». ***Fosna-Folket.no***. 4. november 2019. Besøkt 1. februar 2020.
11. ↑  «Anleggsenhet Anleggsnr. Status Anleggsklasse Anleggskategori Fritun samfunnshus Eksisterende Kommuneanlegg Aktivitetssal Fevågskaret». Besøkt 5. februar 2020.
12. ↑  «Minnes alle kollegene som gikk bort for tidlig». *Adressa.no*. 13. november 2011. Arkivert fra originalen 5. februar 2020. Besøkt 5. februar 2020.

Eksterne lenker
---------------

* Offisiell hjemmeside Arkivert 5. februar 2020 hos Wayback Machine.
* Stjørna Sailors Basketball Team sin Facebook-side
* Profil på Fotball.no
* Presentasjon Arkivert 28. september 2020 hos Wayback Machine. på hovedsponsoren Bjugn Sparebanks blogg (Tett på)

| * v
* d
* r
Trøndelag Fotballkrets |
| --- |
| Nasjonale serier ifotball for menn(2023) | 

|  |  |
| --- | --- |
| Eliteserien | 
* Rosenborg

 |
| 1. divisjon | 
* Ranheim

 |
| 2. divisjon | 
* Levanger
* Stjørdals-Blink

 |
| 3. divisjon | 
* Byåsen
* Kolstad
* Nardo
* Orkla
* Rosenborg 2
* Steinkjer
* Strindheim
* Tiller
* Trønder-Lyn
* Verdal

 |

 | Norges flaggTrøndelag  |
| Regionale serierfotball for menn(2023) | 

|  |  |
| --- | --- |
| 4. divisjon | 
* Alvdal
* Charlottenlund
* Flatanger
* Heimdal
* Hitra
* KIL/Hemne
* Kvik Trondheim
* Levanger 2
* Lånke
* Melhus
* Namsos
* Nardo 2
* Nidelv
* NTNUI
* Orkla 2
* Ranheim 2
* Rørvik
* Stjørdals-Blink 2
* Strindheim 2
* Sverresborg
* Trygg/Lade
* Tynset
* Vuku
* Ørland

 |
| 5. divisjon | 
* Bangsund
* Buvik
* Byåsen 2
* Dolmøy
* Egge
* Fram
* Freidig
* Gauldal
* Innherred
* KIL/Hemne 2
* Kvik Trondheim 2
* Leksdal
* Levangerstudentene
* Malvik/Hommelvik
* Nationalkameratene
* Nessegutten
* NTNUI 2
* Oppdal
* Orkanger
* Ranheim 3
* Rennebu
* Rindal
* Selbu
* Strindheim 3
* Svorkmo
* Tangmoen
* Tiller 2
* Tolga-Vingelen
* Trygg/Lade 2
* Utleira
* Vanvik
* Varden Meråker
* Vestbyen
* Vinne
* Åfjord
* Ålen

 |
| 6. divisjon | 
* Astor
* Beitstad
* Bjørgan/Åfjord 2
* Bratsberg
* Brekken
* Buvik 2
* Byafossen
* Byneset
* Charlottenlund 2
* Ekne
* Flatanger 2
* Flatås
* Flerkulturelt
* Fosen
* Frøya
* Gimse
* Glimt
* Hegra
* Heimdal 2
* Helgådal
* Hitra 2
* Inderøy
* Kattem
* KIL/Hemne 3
* Klæbu
* Kolstad 2
* Kvam
* Lade
* Leik
* Leinstrand
* Lensvik
* Lånke 2
* Malvik 2/Hommelvik 2
* Markabygda
* Meldal
* Melhus 2
* Melhus 3
* Munkholmen
* Namdalseid
* Nationalkameratene 2
* Neset
* Nærøy
* Orkanger 2
* Remyra
* Rindal 2
* Rissa
* Røros/Os/Nansen
* Skaun
* Snåsa
* Sokna
* Sparbu
* Spillum
* Stjørna
* Støren
* Sverre
* Sverresborg 2
* Svorkmo 2
* Sørlia/Innherred 2
* Tangmoen 2
* Tiller 3
* Trond
* Trønder-Lyn 2
* Tylldal
* Vikvarvet
* Vuku 2/Leksdal 2

 |

 |
| Andre klubber | 
* Bindal
* Dalguten
* Dronning Mauds Minne
* Fjellværøy
* Follafoss
* Folldal
* Følling
* Glåmos
* Grong
* Gullvikmoen
* Harran
* Henning
* Hållingen
* Jonsvatnet
* Jøssund
* Kolvereid
* Leksvik
* Lierne
* Luftkrigsskolen
* Løkken
* Malm
* Mausund
* Mosvik
* Orkdal
* Osen/Steinsdalen
* Overhalla
* Romolslia
* Røyrvik
* Sandstad
* Sandvollan
* Singsås
* Sjetne
* Skjelstadmark
* Skogn
* Stadsbygd
* Stiklestad
* Stjørdal
* Stod
* Tempo
* Trolla
* Trondheim IFK
* Tydal
* Ytre Snillfjord
* Ytterøy
* Aasguten

 |
| 
* **Tidligere kretser:**
* *Nord-Trøndelag Fotballkrets*
	+ *Namdal*
* *Sør-Trøndelag Fotballkrets*
	+ *Fosen*
	+ *Nord-Østerdal*
	+ *Trondheim*

 |

|  |  |
| --- | --- |
| Oppslagsverk/autoritetsdata | VIAF
 |